Aquest dijous, tertúlia amb Elvira Lindo a La Nau

## Aquest dijous, tertúlia amb Elvira Lindo a La Nau

Elvira Lindo a La Nau el 2018.

L’escriptora i periodista, Elvira Lindo participarà aquest dijous, 3 d’octubre a una tertúlia al Centre Cultural La Nau organitzada per l’Aula de Narratives de la Universitat de València. Sota el títol ‘Univers Lindo. 25 anys d’una novel·lista’, l’acte tindrà lloc al Claustre, a les 19:15 hores, i serà moderat per Purificació Mascarell, escriptora i professora de Teoria de la Literatura de la Universitat de València, juntament amb Cristina García Pascual, coordinadora de l’Aula de Narratives.

La Nau acull així una reflexió sobre la trajectòria literària d’**Elvira Lindo**, una de les veus més influents de la narrativa espanyola contemporània. Des de la seua obra ‘El otro barrio’ fins a la seua última novel·la ‘En la boca del lobo’, Lindo ha explorat temes que ressonen profundament en el públic a través del seu estil únic i la seua capacitat per a retratar la vida quotidiana amb sensibilitat i precisió.

En aquesta tertúlia es repassaran els seus 25 anys de carrera, durant els quals ha sigut no sols escriptora, sinó també periodista i guionista. Aquesta trobada serà una oportunitat per conéixer de prop l’obra de Lindo i el seu impacte en la literatura espanyola contemporània.

**Programació d’octubre de l’Aula de Narratives UV**

Després de l’activitat dedicada a **Elvira Lindo**, la programació de l’Aula de Narratives de la UV s’intensifica en octubre amb diferents activitats al Centre Cultural de la Nau UV.

El 22 d’octubre (18 hores), **Màxim Huerta** acompanyarà l’escriptor i periodista **Juanjo Braulio** per parlar sobre la seua novel·la *En el nombre de Borgia*, una obra d’intriga històrica sobre l’extraordinària vida i el cruel final de Cèsar Borgia.

El 24 d’octubre (18 hores), **Martí Domínguez**, director de la revista Mètode, s’unirà a **Maxime-Henri Rousseau**, director de l’Institut Français de València, en la tertúlia *Continua vigent Voltaire en l’era de la intel·ligència artificial?*

Finalment, el 30 d’octubre (19 hores), el filòsof i assagista **Javier Gomá** i el periodista **Pedro Vallín** tancaran el mes amb la trobada *Veritats penúltimes*, com el llibre amb el qual aquests dos amics de professions diferents reflexionen sobre l’estat del món actual.

Totes les xarrades són d’accés lliure i limitat a l’aforament del recinte.

Més informació:

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar